Suunnittelija Heljä Liukko-Sundström kertoo Helsingin Sanomissa olevansa tuohtunut koska nuorempi suunnittelija on mennyt piirtämään viljapellon, ja kukaan muu kun Liukko-Sundström ei saa piirtää viljapeltoja. Syyksi Liukko-Sundström – joka ei juuri parrasvaloissa ole paistatellut viime aikoina – arvelee Ajankohtaisessa kakkosessa ”nuorison halu… päästä julkisuuteen keinolla millä hyvänsä.”

Mutta onko kukaan ikinä tarkastellut Liukko-Sundströmin omaa tuotantoa tarkemmin? Me täällä Kasper Diem -blogissa asetimme muutaman työn luupin alle. (Töiden nimet ei virallisia.)

1. Pingviinit hiihtämässä

Pingviinit ovat ihan mahtavia, varsinkin silloin kun ne hiihtävät. Mutta miksi ne pitää kopioida suoraan Pingusta?

2. Pääsiäispupu

Heljä Liukko-Sundström on uransa aikana myös suunnitellut pääsiäispostimerkin vuonna 2007. Mutta ei kai vaan olisi niin että se on plagioitu suoraan kuvatoimiston kuvasta?

3.Siilit

Siilitkin ovat ihan mahtavia. Piikikkäitäkin. Mutta onko Liukko-Sundström tietoinen että kuvatoimisto Shutterstock myy hyvin samanlaista kuvaa joka löytyy Liukko-Sundströmin tuotannosta? Kuka oli ensin? Tai oikeastaan, eikö Shutterstock tiedä että siilit ja omenat ovat nyt varattuja Liukko-Sundströmille?

4. Pupu tietokoneella

Puput ovat ihan mahtavaia, varsinkin kun ne tekevät etätöitä tietokoneella. Warner Bros lähettää muuten terveisiä että raastuvassa nähdään.

5. Sisu-pingviini

Pingviinit ovat toistuva hahmo Liukko-Sundströmin töissä. Mutta jokin tämän työn taustassa on tuttua… fraktuurakirjaimet… laatikon muoto…herran tähden sentään, Liukko-Sundströmhän on mennyt plagioimaan kansallisaarteemme, Sisu-askin! Tämä ei jää tähän!